Gawie le Roux is sedert 1994 in die opleidingsbedryf – waar hy sy passie vir mense, onderrig en die reg ten volle kan uitleef. Hy is die direkteur van die Gawie le Roux Regsinstituut, voorheen bekend as die Sentrum vir Aktepraktyk en die Skool vir Regsopleiding. Hy het sy beroep afgeskop as staatsaanklaer by die Departement van Justisie. Hy het ook vir die Departement van Buitelandse Sake en die Kantoor van die Staatsprokureur in Pretoria gewerk. Sy passie om ander op te lei en te bemagtig het hom deurlopend geïnspireer om sy regsopleidingsdienste uit te brei en te verbeter.
Johan van Stade het in 2019 by Gawie le Roux se dosentekorps aangesluit. Sy passie vir opleiding en die reg maak hom die ideale kandidaat vir die pos, tesame met sy vermoë om sy passie en kennis oor te dra aan studente, veral dié wat ‘n dieper verstaan van die reg nastreef. Hy is die aanbieder en mede-outeur van die Prokureurstoelatingseksamenkursusse en mede-aanbieder van die Kursus in Aktepraktyk en die Kursus in Notariële Praktyk. Hy geniet ‘n goeie grappie en het altyd tyd vir ‘n kwinkslag.
Helen sluit in 2021 soos ‘n vars bries by die GLR-span aan. Met ervaring in die akademie sowel as die praktyk, is haar aanstelling die volgende stap om die GLR-droom van ‘n regsinstituut vir hoër onderwys te verwesenlik. Sy tree ook op as dosent vir ons eksamenkursusse.